title: Решение на Съвета от 19 декември 1994 година за сключване на Споразумение за сътрудничество между Европейската общност и Южноафриканската република

text:
Важна правна забележка

|

31994D0822

Официален вестник n° L 341 , 30/12/1994 стр. 0061 - 0061 специално финландско издание: глава 11 том 34 стр. 0003  специално шведско издание: глава 11 том 34 стр. 0003  специално чешко издание глава 11 том 21 стр. 395  - 395 специално испанско издание глава 11 том 21 стр. 395  - 395 специално унгарско издание глава 11 том 21 стр. 395  - 395 специално литвийско издание глава 11 том 21 стр. 395  - 395 LV.ES глава 11 том 21 стр. 383  - 383 MT.ES глава 11 том 21 стр. 395  - 395 PL.ES глава 11 том 21 стр. 395  - 395 SK.ES глава 11 том 21 стр. 395  - 395 специално словенско издание глава 11 том 21 стр. 395  - 395

		19941219Решение на Съветаот 19 декември 1994 годиназа сключване на Споразумение за сътрудничество между Европейската общност и Южноафриканската република(94/822/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 113 и 130ш във връзка с член 228, параграф 2, първо изречение и параграф 3, първа алинея от него,като взе предвид предложението на Комисията,като взе предвид становището на Европейския парламент [1],като има предвид, че общите насоки, приети от Европейския съвет на 29 октомври 1993 г., Решението на Съвета от 25 май 1993 г. относно бъдещото развитие на сътрудничеството с Южна Африка и Решение 93/678/ОВППС на Съвета от 6 декември 1993 г. относно съвместно действие, прието от Съвета въз основа на член Й.3 от Договора за Европейския съюз, относно подкрепата на демократичния преход с участие на различните раси в Южна Африка [2] предвиждат създаването на съответна рамка за сътрудничество за укрепване на икономическите и социалните основи на този преход;като има предвид, че на срещата си на 18 и 19 април 1994 г. Съветът реши да приеме пакет от мерки за Южна Африка, включително предложение за бързо сключване на споразумение;като има предвид, че Общността следва да одобри, за осъществяване на целите си в областта на външните отношения, споразумението за сътрудничество, договорено с Южна Африка,РЕШИ:Член 1Споразумението за сътрудничество между Европейската общност и Южноафриканската република се одобрява от името на Общността.Текстът на споразумението е приложен към настоящото решение.Член 2Председателят на Съвета представя от името на Общността нотификацията, предвидена в член 8 от споразумението.Член 3Настоящото решение се публикува в Официален вестник на Европейските общности.Съставено в Брюксел на 19 декември 1994 година.За СъветаПредседателK. Kinkel[1] Становище от 30 ноември 1994 г. (все още непубликувано в Официален вестник).[2] ОВ L 316, 17.12.1993 г., стр. 45.--------------------------------------------------


title: Решение на Комисията от 13 май 2014 година за назначаване в Педиатричния комитет на членове и техни заместници, които да представляват професионалистите в областта на здравеопазването и сдруженията на пациентите  текст от значение за ЕИП

text:
               14.5.2014

               BG

               Официален вестник на Европейския съюз

               C 144/12

         РЕШЕНИЕ НА КОМИСИЯТА
   от 13 май 2014 година
   за назначаване в Педиатричния комитет на членове и техни заместници, които да представляват професионалистите в областта на здравеопазването и сдруженията на пациентите
   (текст от значение за ЕИП)
   (2014/C 144/04)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (EО) № 1901/2006 на Европейския парламент и на Съвета от 12 декември 2006 г. относно лекарствените продукти за педиатрична употреба и за изменение на Регламент (ЕИО) № 1768/92, Директива 2001/20/ЕО, Директива 2001/83/ЕО и Регламент (ЕО) № 726/2004 (1), и по-специално член 4, параграф 1 от него,
   като има предвид, че

               (1)

               По силата на член 4, параграф 1 от Регламент (ЕО) № 1901/2006 от Комисията се изисква да назначи в Педиатричниякомитет към Европейската агенция по лекарствата представители на професионалистите в областта на здравеопазването и представители на сдруженията на пациентите.

               (2)

               В съответствие с член 4, параграф 1 от Регламент (ЕО) № 1901/2006 Комисията отправи публична покана за изразяване на интерес. Беше проведена консултация с Европейския парламент относно резултата от оценката на заявленията, получени в рамките на тази покана за изразяване на интерес.

               (3)

               Членовете на комитета и техните заместници следва да се назначат за период от три години, считано от 1 август 2014 г.

               (4)

               Когато назначен с настоящото решение член или заместник, който представлява професионалистите в областта на здравеопазването, вече не е в състояние ефективно да допринася за работата на комитета или подаде оставка, Комисията може да го замени с представител от резервния списък за оставащия срок от мандата му,

         РЕШИ:
   Член 1
   1.   От 1 август 2014 г. за срок от три години в Педиатричния комитет се назначават следните членове и техни заместници, които да представляват професионалистите в областта на здравеопазването:
   —   член: Riccardo Riccardi,
   —   заместник: Maria Grazia Valsecchi,
   —   член: Antje Neubert,
   —   заместник: Paolo Paolucci,
   —   член: Johannes Taminiau,
   —   заместник: Doina Plesca.
   2.   От 1 август 2014 г. за срок от три години в Педиатричния комитет се назначават следните членове и техни заместници, които да представляват сдруженията на пациентите:
   —   член: Günther Auerswald,
   —   заместник: Paola Baiardi,
   —   член: Michal Odermarsky,
   —   заместник: Milena Stevanovic,
   —   член: Tsvetana Schyns-Liharska,
   —   заместник: Kerry Leeson-Beevers.
   Член 2
   В резервен списък за професионалисти в областта на здравеопазването според реда на заслугите им се включват:

               —

               Maurizio Scarpa,

               —

               Jorrit Gerritsen.

      Съставено в Брюксел на 13 май 2014 година.

            За Комисията,

            от името на председателя,

         Tonio BORG

            Член на Комисията

      (1)  ОВ L 378, 27.12.2006 г., стр. 1.


title: 2012/297/ЕС: Решение на Съвета от 7 юни 2012 година относно позицията, която Европейският съюз следва да заеме в рамките на Съвместния комитет на ЕИП по отношение на изменение на приложение XXI (Статистика) към Споразумението за ЕИП

text:
               12.6.2012

               BG

               Официален вестник на Европейския съюз

               L 151/1

         РЕШЕНИЕ НА СЪВЕТА
   от 7 юни 2012 година
   относно позицията, която Европейският съюз следва да заеме в рамките на Съвместния комитет на ЕИП по отношение на изменение на приложение XXI (Статистика) към Споразумението за ЕИП
   (2012/297/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 338, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 година относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Приложение XXI към Споразумението за Европейското икономическо пространство (2) („Споразумението за ЕИП“) съдържа специални разпоредби и мерки относно статистиката.

               (2)

               Регламент (ЕС) № 692/2011 на Европейския парламент и на Съвета от 6 юли 2011 година относно европейска статистика на туризма (3) следва да бъде включен в Споразумението за ЕИП.

               (3)

               Регламент (ЕС) № 692/2011 отмени Директива 95/57/ЕО на Съвета от 23 ноември 1995 година относно събирането на статистическа информация в областта на туризма (4), която е включена в приложение ХХI към Споразумението за ЕИП.

               (4)

               Приложение XXI към Споразумението за ЕИП поради това следва да бъде съответно изменено.

               (5)

               Позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да заеме Съюзът в рамките на Съвместния комитет на ЕИП по предложеното изменение на приложение XXI (Статистика) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 7 юни 2012 година.

            За Съвета

            Председател

         M. BØDSKOV

      (1)  ОВ L 305, 30.11.1994 г., стр. 6.

      (2)  OJ L 1, 3.1.1994, p. 3.

      (3)  ОВ L 192, 22.7.2011, стр. 17.

      (4)  ОВ L 291, 6.12.1995, стр. 32.

      Проект
      РЕШЕНИЕ № …/2012 НА СЪВМЕСТНИЯ КОМИТЕТ НА ЕИП
      от
      за изменение на приложение XXI (Статистика) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Приложение XXI към Споразумението за ЕИП беше изменено с Решение на Съвместния комитет на ЕИП № …/… от …г. (1)

                  (2)

                  Регламент (ЕС) № 692/2011 на Европейския парламент и на Съвета от 6 юли 2011 година относно европейска статистика на туризма (2) следва да бъде включен в Споразумението за ЕИП.

                  (3)

                  Регламент (ЕС) № 692/2011 отмени Директива 95/57/ЕО на Съвета от 23 ноември 1995 година относно събирането на статистическа информация в областта на туризма (3) която е включена в приложение ХХI към Споразумението за ЕИП.

                  (4)

                  Приложение ХХI към Споразумението за ЕИП поради това следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Точка 7в (Директива 95/57/ЕО на Съвета) от приложение XXI се заменя със следното:

                  „7в.

                     32011 R 0692: Регламент (ЕС) № 692/2011 на Европейския парламент и на Съвета от 6 юли 2011 година относно европейска статистика на туризма и за отмяна на Директива 95/57/ЕО на Съвета (ОВ L 192, 22.7.2011 г., стр. 17).

            За целите на това споразумение разпоредбите на регламента се четат със следната адаптация:
      Лихтенщайн се освобождава от събирането на данните, изисквани по силата на приложение II към настоящия регламент.“
      Член 2
      Текстовете на Регламент (ЕС) № 692/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на […] г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (4).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L …

         (2)  ОВ L 192, 22.7.2011 г., стр. 17.

         (3)  ОВ L 291, 6.12.1995, стр. 32.

         (4)  [Без отбелязани конституционни изисквания.] [С отбелязани конституционни изисквания.]


title: 2014/731/ЕС: Решение на Съвета от 9 октомври 2014 година относно започването на автоматизиран обмен на данни по отношение на данните за регистрацията на превозните средства в Малта

text:
               22.10.2014

               BG

               Официален вестник на Европейския съюз

               L 302/56

         РЕШЕНИЕ НА СЪВЕТА
   от 9 октомври 2014 година
   относно започването на автоматизиран обмен на данни по отношение на данните за регистрацията на превозните средства в Малта

      (2014/731/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в приложение на Договорите.

               (2)

               От това следва, че член 25 от Решение 2008/615/ПВР е приложим и че Съветът трябва да реши с единодушие дали държавите членки са изпълнили разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя въз основа на въпросник. По отношение на автоматизирания обмен на данни в съответствие с глава 2 от Решение 2008/615/ПВР, докладът за оценка се основава на посещение за оценка и на пилотно изпитване.

               (4)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата членка веднага щом тя счете, че е изпълнила необходимите условия за обмен на данни за съответната категория данни.

               (5)

               Малта е попълнила въпросника относно защитата на данните, както и въпросника относно данните за регистрацията на превозните средства.

               (6)

               Малта е осъществила успешно пилотно изпитване с Нидерландия.

               (7)

               Беше проведено посещение за оценка в Малта и белгийско-нидерландският екип за оценка изготви доклад относно това посещение, който беше предаден на съответната работна група на Съвета.

               (8)

               На Съвета беше предоставен доклад за цялостна оценка, в който са представени обобщено резултатите от въпросника, посещението за оценка и пилотното изпитване относно данните за регистрацията на превозните средства,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на данни за регистрацията на превозните средства Малта е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно член 12 от посоченото решение, считано от деня на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 9 октомври 2014 година.

            За Съвета

            Председател

         A. ALFANO

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: Решение на Съвета от 23 ноември 1976 година за създаване на Постоянен фитосанитарен комитет

text:
Важна правна забележка

|

31976D0894

Официален вестник n° L 340 , 09/12/1976 стр. 0025 - 0025 специално финландско издание: глава 3 том 7 стр. 0205  специално гръцко издание: глава 03 том 16 стр. 0178  специално шведско издание: глава 3 том 7 стр. 0205  специално испанско издание: глава 03 том 11 стр. 0083  специално португалско издание глава 03 том 11 стр. 0083  специално чешко издание глава 3 том 03 стр. 60  - 60 специално испанско издание глава 3 том 03 стр. 60  - 60 специално унгарско издание глава 3 том 03 стр. 60  - 60 специално литвийско издание глава 3 том 03 стр. 60  - 60 LV.ES глава 3 том 03 стр. 60  - 60 MT.ES глава 3 том 03 стр. 60  - 60 PL.ES глава 3 том 03 стр. 60  - 60 SK.ES глава 3 том 03 стр. 60  - 60 специално словенско издание глава 3 том 03 стр. 60  - 60

		19761123Решение на Съветаот 23 ноември 1976 годиназа създаване на Постоянен фитосанитарен комитет(76/894/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност,като взе предвид проекторешението, внесено от Комисията,като има предвид, че мерките, приети от Съвета във фитосанитарната област, за улесняване на тяхното изпълнение, предвиждат процедура за създаване на тясно сътрудничество между държавите-членки и Комисията; като има предвид, че за постигне на това сътрудничество, следва да се създаде комитет, натоварен да упражнява функциите, които му се предоставят от тези мерки;като има предвид, че е желателно това сътрудничество да се разшири във всички области, определени в тези мерки; като има предвид, че за тази цел, следва да се оправомощи посочения комитет да разглежда всеки въпрос в тези области,РЕШИ:Член 1Създава се Постоянен фитосанитарен комитет (наричан по-нататък "комитета"), състоящ се от представители на държавите-членки и председателстван от представител на Комисията.Член 2Комитетът упражнява функциите, които са му делегирани от мерките, приети от Съвета във фитосанитарната област, при обстоятелствата и в съответствие с условията, които са определени в тези мерки.Освен това, той може да разгледа всеки друг въпрос, възникващ в рамките на обхвата на тези мерки, който е повдигнат от неговия председател, по негова собствена инициатива, или по искане на държава-членка.Член 3Комитетът изготвя свой вътрешен правилник.Съставено в Брюксел на 23 ноември 1976 година.За СъветаПредседателA. P. L. M. M. van der Stee--------------------------------------------------


title: Решение на Съвета и на Комисията от 21 февруари 2005 година относно сключването на Протокол към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32005D0252

Официален вестник n° L 077 , 23/03/2005 стр. 0009 - 0010 Официален вестник n° L 159 , 13/06/2006 стр. 0271 - 0272

		20050221Решение на Съвета и на Комисиятаот 21 февруари 2005 годинаотносно сключването на Протокол към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2005/252/ЕО, Евратом)СЪВЕТЪТ НА ЕВРОПЕЙСКИЯ СЪЮЗ,КОМИСИЯТА НА ЕВРОПЕЙСКИТЕ ОБЩНОСТИ,като взеха предвид Договора за създаване на Европейската общност, и по-специално член 44, параграф 2, член 47, параграф 2, последното изречение и член 55, член 57, параграф 2, член 71, член 80, параграф 2, членове 93, 94, 133 и 181a, във връзка с член 300, параграф 2, второ изречение и член 300, параграф 3, първа алинея от него,като взеха предвид Договора за създаване на Европейската общност за атомна енергия, и по-специално член 101, втори параграф от него,като взеха предвид Договора за присъединяване от 2003 г., и по-специално член 2, параграф 3 от него,като взеха предвид Акта за присъединяване от 2003 г., и по-специално член 6, параграф 2 от него,като взеха предвид предложението на Комисията,като взеха предвид становището на Европейския парламент [1],като имат предвид, че:(1) Протоколът към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна [2], за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, бе подписан от името на Европейските общности и техните държави-членки на 30 април 2004 г.(2) Протоколът следва да бъде одобрен,РЕШИХА:Член 1Протоколът към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, се одобрява от името на Общността, Европейската общност за атомна енергия и техните държави-членки.Текстът на протокола е приложен към настоящото решение [3].Член 2Председателят на Съвета извършва нотифицирането от името на Общността и нейните държави-членки в съответствие с член 4 от протокола. Едновременно с това председателят на Комисията извършва нотифицирането от името на Европейската общност за атомна енергия.Съставено в Брюксел на 21 февруари 2005 година.За СъветаПредседателJ. AsselbornЗа КомисиятаJ. M. BarrosoПредседател[1] Становище от 26 октомври 2004 г. (все още непубликувано в Официален вестник).[2] ОВ L 239, 9.9.1999 г., стр. 3.[3] Виж ОВ L 300, 25.9.2004 г., стр. 44.--------------------------------------------------


title: Решение (ОВППС) 2015/382 на Съвета от 6 март 2015 година за изменение на Решение 2011/137/ОВППС относно ограничителни мерки с оглед на положението в Либия

text:
               7.3.2015

               BG

               Официален вестник на Европейския съюз

               L 64/38

         РЕШЕНИЕ (ОВППС) 2015/382 НА СЪВЕТА
   от 6 март 2015 година
   за изменение на Решение 2011/137/ОВППС относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 28 февруари 2011 г. Съветът прие Решение 2011/137/ОВППС (1).

               (2)

               На 20 октомври 2014 г. Съветът изрази опасенията си относно положението в Либия и готовността си да изпълни Резолюция 2174 (2014) на Съвета за сигурност на ООН (СС на ООН) от 27 август 2014 г., за да реагира на заплахите срещу мира и стабилността в Либия. Съветът заключи, че трябва да се потърси сметка на отговорните за насилието и на онези, които възпрепятстват или подкопават демокрацията в Либия.

               (3)

               С Резолюция 2174 (2014) на СС на ООН inter alia се разширява обхвата на мерките за прилагане на забраната за пътуване и за замразяване на активи, както е посочено в точка 22 от Резолюция 1970 (2011) на СС на ООН и точка 23 от Резолюция 1973 (2011) на СС на ООН за включване на лица и образувания, които оказват подкрепа за действия, които заплашват мира, стабилността или сигурността в Либия, или ограничават или подкопават успешното приключване на нейния политически преход. С Решение 2014/727/ОВППС на Съвета (2) бяха съответно изменени приложения I и III към Решение 2011/137/ОВППС.

               (4)

               Обхватът на критериите за прилагане на мерките за забрана за пътуване и замразяване на активите, посочени в Резолюция 2174 (2014) на СС на ООН, следва да се разшири и да включва лица и субекти, които не са посочени в приложения I или III към Решение 2011/137/ОВППС.

               (5)

               След постановяването на решението на Общия съд от 24 септември 2014 г. по дело T-348/13 (3), Kadhaf Al Dam срещу Съвета, вписването относно Ahmed Mohammed Qadhaf Al-Dam следва да бъде заличено от приложения II и IV към Решение 2011/137/ОВППС. Освен това, вписването относно едно друго лице следва да бъде заличено от приложение II към Решение 2011/137/ОВППС. Също така следва да се актуализира вписването относно едно друго лице, посочено в приложения II и IV към Решение 2011/137/ОВППС.

               (6)

               Поради това Решение 2011/137/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2011/137/ОВППС се изменя, както следва:

               1)

               В член 5, параграф 1 се добавя следната буква:

                           „в)

                           лица, които не са обхванати от приложение I към настоящото решение и които участват или оказват подкрепа за действия, застрашаващи мира, стабилността или сигурността в Либия, или ограничават или подкопават успешното приключване на нейния политически преход, включително чрез:

                                       i)

                                       планиране, ръководство или извършване на действия, които са в нарушение на приложимото международно право в областта на правата на човека или на приложимото международно хуманитарно право или представляват потъпкване на правата на човека в Либия;

                                       ii)

                                       нападения на въздушно, сухопътно или морско пристанище в Либия или срещу либийска държавна институция или съоръжение или срещу чуждестранна мисия в Либия;

                                       iii)

                                       предоставяне на подкрепа на въоръжени групи или престъпни мрежи, чрез незаконната експлоатация на суров нефт или други природни ресурси в Либия;

                                       iv)

                                       предприемане на действия от името или под ръководството на вписаните лица или образувания,

                                 включени в списъка в приложение II към настоящото решение.“

               2)

               В член 6, параграф 1 се добавя следната буква:

                           „в)

                           лица и образувания, които не са обхванати от приложение III към настоящото решение и които участват или оказват подкрепа за действия, застрашаващи мира, стабилността или сигурността в Либия, или ограничават или подкопават успешното приключване на нейния политически преход, включително чрез:

                                       i)

                                       планиране, ръководство или извършване на действия, които са в нарушение на приложимото международно право в областта на правата на човека или на приложимото международно хуманитарно право или представляват потъпкване на правата на човека в Либия;

                                       ii)

                                       нападения на въздушно, сухопътно или морско пристанище в Либия или срещу либийска държавна институция или съоръжение или срещу чуждестранна мисия в Либия;

                                       iii)

                                       предоставяне на подкрепа на въоръжени групи или престъпни мрежи, чрез незаконната експлоатация на суров нефт или други природни ресурси в Либия;

                                       iv)

                                       предприемане на действия от името или под ръководството на вписаните лица или образувания,

                                 включени в списъка в приложение IV към настоящото решение.“

         Член 2
   Приложения II и IV към Решение 2011/137/ОВППС се изменят, както е посочено в приложението към настоящото решение.
   Член 3
   Настоящото решение влиза в сила след публикуването му в Официален вестник на Европейския съюз.

      Съставено в Брюксел на 6 март 2015 година.

            За Съвета

            Председател

         K. GERHARDS

      (1)  Решение 2011/137/ОВППС на Съвета от 28 февруари 2011 г. относно ограничителни мерки с оглед на положението в Либия (ОВ L 58, 3.3.2011 г., стр. 53).

      (2)  Решение 2014/727/ОВППС на Съвета от 20 октомври 2014 г. за изменение на Решение 2011/137/ОВППС относно ограничителни мерки с оглед на положението в Либия (ОВ L 301, 21.10.2014 г., стр. 30).

      (3)  Все още непубликувано в Сборника.

      ПРИЛОЖЕНИЕ

                  1.

                  Вписванията, посочени в приложение II към Решение 2011/137/ОВППС относно лицата, посочени по-долу, се заличават:

                              „6.

                              QADHAF AL-DAM, Ahmed Mohammed“

                              „19.

                              ZIDANE, Mohamad Ali.“

                  2.

                  Вписването, посочено в приложение IV към Решение 2011/137/ОВППС относно лицето, посочено по-долу, се заличава:

                              „8.

                              QADHAF AL-DAM, Ahmed Mohammed.“

                  3.

                  Вписването, посочено в приложения II и IV към Решение 2011/137/ОВППС относно лицето, посочено по-долу, се заменя със следното вписване:

                              Име

                              Идентифицираща информация

                              Основания

                              Дата на включване в списъка

                              „1.

                              Полковник ABDULHAFIZ, Mas'ud (известен също като ABDULHAFID (фамилно име); Massoud (собствено име))

                              Длъжност: Командващ въоръжените сили
                              Дата на раждане: 1 януари 1937 г.
                              Място на раждане: Триполи, Либия

                              Трети по ранг в командването на въоръжените сили. Важна роля във военното разузнаване.

                              28.2.2011 г.“


title: Решение на Съвета от 27 март 2006 година за подписване и временно прилагане на споразумение между Европейската общност и Министерския съвет на Република Албания относно някои аспекти на въздухоплавателните услуги

text:
Важна правна забележка

|

32006D0716

Официален вестник n° L 294 , 25/10/2006 стр. 0051 - 0051 Официален вестник n° L 200 , 01/08/2007 стр. 0099 - 0099

		20060327Решение на Съветаот 27 март 2006 годиназа подписване и временно прилагане на споразумение между Европейската общност и Министерския съвет на Република Албания относно някои аспекти на въздухоплавателните услуги(2006/716/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 80, параграф 2, както и член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) Съветът е упълномощил Комисията на 5 юни 2003 г. да започне преговори със страни извън Общността относно замяната на някои разпоредби в действащи двустранни споразумения подписани с Общността.(2) Комисията договаря от името на Общността по споразумение с Република Албания относно някои аспекти на въздухоплавателните услуги, наричано по-долу "Споразумението", в съответствие с механизмите и директивите в приложението към решението на Съвета, което упълномощава Комисията да започне преговори със страни извън Общността относно замяната на някои разпоредби в действащи двустранни споразумения, подписани с Общността.(3) Споразумението следва да се подпише и прилага временно, като подлежи на сключване на по-късна дата,РЕШИ:Член 1Подписването на споразумение между Европейската общност и Министерския съвет на Република Албания относно някои аспекти на въздухоплавателните услуги се одобрява от името на Общността, като подлежи на приемане на решение на Съвета относно сключването на упоменатото споразумение.Текстът на споразумението е приложен към настоящото решение.Член 2Оправомощава председателя на Съвета да посочи лице/а, упълномощено/и да подпише/подпишат споразумението от страна на Общността, при условие че същото бъде сключено.Член 3До влизането му в сила, споразумението се прилага временно считано от първия ден на първия месец след датата, на която двете страни по споразумението са се нотифицирали взаимно, че са приключили необходимите за тази цел процедури.Член 4Оправомощава председателя на Съвета да извърши нотификацията, предвидена в член 8, параграф 2 от споразумението.Съставено в Брюксел на 27 март 2006 година.За СъветаПредседателH. Gorbach--------------------------------------------------


title: Решение на Съвета oт 17 юли 2006 година за отношенията между Европейската общност, от една страна, и Гренландия и Кралство Дания, от друга странаТекст от значение за ЕИП.

text:
Важна правна забележка

|

32006D0526

Официален вестник n° L 208 , 29/07/2006 стр. 0028 - 0031 Официален вестник n° L 076 , 16/03/2007 стр. 0135 - 0138

		20060717Решение на Съветаoт 17 юли 2006 годиназа отношенията между Европейската общност, от една страна, и Гренландия и Кралство Дания, от друга страна(текст от значение за ЕИП)(2006/526/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 187 от него,като взе предвид предложението на Комисията,като има предвид, че:(1) Договорът, променящ по отношение на Гренландия договорите за създаване на Европейските общности [1] (Договор за Гренландия), който е влязъл в сила на 1 февруари 1985 г., предвижда Договорът за създаване на Европейската общност (Договор за ЕО) да не се прилага вече за Гренландия, но Гренландия, като част от държавите-членки, да продължава да бъде асоциирана към Европейската общност, като една от нейните отвъдморски страни и територии (ОСТ).(2) В преамбюла на Договора за Гренландия се посочва, че трябва да се приемат договорености, които позволяват тесните и трайни връзки между Общността и Гренландия да се запазят, а взаимните интереси, най-вече по отношение икономическото развитие на Гренландия, да бъдат взети под внимание, и че договореностите, прилагани към държавите от ОСТ, определени в част четвърта на Договора за Европейската общност, представляват подходяща рамка за уреждане на тези взаимоотношения.(3) В съответствие с член 182 от Договора за Европейската общност целта на асоциирането е да се стимулира икономическото и социално развитие на държавите от ОСТ и да се установят тесни икономически отношения между тях и Общността като цяло. В съответствие с член 188 от Договора за Европейската общност разпоредбите в членове от 182 до 187 се прилагат за Гренландия, но са подчинени на специфичните разпоредби, определени в Протокола за специфичните разпоредби относно Гренландия, приложен към Договора.(4) Разпоредбите за прилагане принципите, посочени в членове от 182 до 186 от Договора за Европейската общност, се съдържат в Решение 2001/822/ЕО на Съвета от 27 ноември 2001 г. за асоцииране на отвъдморските страни и територии към Европейската общност ("Решение за отвъдморско асоцииране") [2], което продължава да се прилага за Гренландия съгласно определените условия в това решение.(5) Съветът на Европейския съюз, в своите заключения от 24 февруари 2003 г. по средносрочния преглед на Четвъртия протокол за морски риболов между Европейската общност, правителството на Дания и местното правителство на Гренландия, е подчертал, че е необходимо да се разширяват и укрепват бъдещите отношения между Европейския съюз и Гренландия, като се вземат под внимание значението на риболова и структурните проблеми в развитието на Гренландия. Освен това Съветът е подчертал своята ангажираност след 2006 г. бъдещите отношения между ЕС и Гренландия да се базират на всестранно партньорство с оглед постигане на устойчиво развитие, което ще включва специфични споразумения в областта на риболова, договорени съобразно общите правила и принципи за подобно споразумение.(6) В своите горепосочени заключения Съветът е застъпил мнението, че в рамките на следващия финансов период на Европейския съюз и предвид нуждите на всички държави от ОСТ бъдещите финансови ангажименти към Гренландия следва да бъдат ориентирани съобразно тяхното сегашно равнище, но да се обръща внимание и на други преобладаващи обстоятелства при справедлив баланс на взаимните интереси, особено по отношение икономическото развитие на Гренландия и по отношение нуждите на Общността от постоянен достъп до рибните запаси в териториалните води на Гренландия на устойчива база, а така също и към финансово участие на други страни.(7) Споразумението за морски риболов между Европейската икономическа общност, от една страна, и правителството на Дания и местното правителство на Гренландия, от друга страна, подписано в Брюксел на 13 март 1984 г. [3], което възстановява духа на сътрудничество в резултат от решението на Общността да предостави на Гренландия статут на отвъдморска територия, ще бъде заменено с ново споразумение за партньорство в морския риболов от 1 януари 2007 г.(8) Съвместната декларация между Европейската общност, от една страна, и местното правителство на Гренландия и правителството на Дания, от друга страна, относно партньорството между Европейската общност и Гренландия, подписано в Люксембург на 27 юни 2006 г. [4], възстановява близките исторически, политически, икономически и културни връзки между Общността и Гренландия и подчертава необходимостта от укрепване на по-нататъшното партньорство и сътрудничество в области от компетенциите на настоящото решение.(9) Мерките, необходими за прилагане на настоящото решение, следва да бъдат приети в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията [5],РЕШИ:ЧАСТ ПЪРВАОБЩИ РАЗПОРЕДБИ ЗА ОТНОШЕНИЯТА МЕЖДУ ОБЩНОСТТА И ГРЕНЛАНДИЯЧлен 1Партньорство1. Без да се засяга Решение 2001/822/ЕО, партньорството между Общността и Гренландия е насочено преди всичко към разширяване и укрепване връзките между Общността и Гренландия и към съдействие за устойчивото развитие на Гренландия.2. Целите на партньорството са:а) да се осигури рамка за диалог;б) да се постигат общите цели чрез консултации по въпроси от общ интерес, за да се гарантира максимален ефект от усилията за сътрудничеството съгласно приоритетите на двата партньора;в) да се създаде база за икономическо, финансово, научно, образователно и културно сътрудничество, основано върху принципите на взаимна отговорност и взаимна подкрепа;г) да съдейства за икономическото развитие на Гренландия.Член 2ДиалогОбщността, Гренландия и Дания взаимно се консултират относно принципите, подробните процедури и резултати от партньорството, определени в настоящото решение.Член 3УправлениеИзпълнението на настоящото решение се ръководи от Комисията и местното правителство на Гренландия в съответствие със задачите и отговорностите на всеки от партньорите, както е установено във финансовите споразумения съгласно член 12, параграф 2.ЧАСТ ВТОРАСЪТРУДНИЧЕСТВО ЗА УСТОЙЧИВО РАЗВИТИЕ НА ГРЕНЛАНДИЯЧлен 4Области на сътрудничествоСътрудничеството подпомага тези секторни политики и стратегии, които улесняват достъпа до производствени дейности и ресурси, и по-специално:а) образование и обучение;б) минерални суровини;в) енергийни източници;г) туризъм и култура;д) изследователска дейност;е) безопасност на хранитеЧлен 5Принципи1. Сътрудничеството се основава върху партньорство и се прилага в съответствие с приетите стратегии за сътрудничество съгласно член 6. То гарантира, че ресурсните потоци са съгласувани на предсказуема и регулирана база, те са гъвкави и са приспособени към икономиката на Гренландия.2. След реализиране подхода на партньорство за дейности, свързани със сътрудничеството, се вземат решения след активни консултации между Комисията, местното правителство на Гренландия и правителството на Дания. Тези консултации се провеждат при пълно съгласие със съответните институционални, правни и финансови власти във всеки от партньорите.Член 6Програми1. В рамките на партньорството местното правителство на Гренландия поема като свое задължение да формулира секторните политики, включително стратегии и тяхното изпълнение. За да се гарантира стабилността на секторните политики и стратегии, реализирането на стратегически екологични преценки ще бъде от голямо значение.2. В контекста на настоящото решение местното правителство на Гренландия и Комисията подготвят и приемат индикативен програмен документ за устойчиво развитие на Гренландия (от тук нататък наричан ПДУР), в съответствие със секторните политики, за които се отнася параграф 1.3. Местното правителство на Гренландия е отговорно за:а) одобряване и приемане на секторните политики;б) контрол и оценка на ефекта от резултатите на секторните политики;в) осигуряване на надлежно, бързо и ефикасно изпълнение на стратегиите съгласно секторните политики;г) ежегодно докладване на Комисията относно постиженията в секторните политики.4. Комисията е отговорна за вземане на годишното финансово решение по цялостното разпределение на средствата съобразно ПДУР в съответствие с процедурите, посочени в член 10.Член 7Обхват на финансиранетоВ рамките на секторните политики, определени от местното правителство на Гренландия, финансовата подкрепа може да се предоставя за следните дейности:а) реформи и проекти, които поддържат секторните политики;б) институционално развитие, изграждане на мощности и включване на екологични аспекти;в) програми за техническо сътрудничество.Член 8Подбор за финансиранеМестното правителство на Гренландия притежава необходимите качества да получава финансова помощ по силата на настоящото решение.Член 9Мерки по прилаганетоНеобходимите мерки за прилагане на тази част от настоящото решение се приемат в съответствие с процедурите, посочени в член 10, параграф 2, в срок от 3 месеца след влизане в действие на настоящото решение.Член 10Процедури на Комитета1. Комисията се подпомага от Комитет за Гренландия (наричан за кратко Комитетът).2. При позовавания на настоящия параграф се прилагат членове 4 и 7 от Решение 1999/468/ЕО.Периодът, посочен в член 4, параграф 3 от Решение 1999/468/ЕО, се определя на три месеца.3. Комитетът приема свой процедурен правилник.Член 11Финансова помощ1. Финансовата помощ на Общността за целите на тази част от решението покрива периода от 1 януари 2007 г. до 31 декември 2013 г.2. Финансовата помощ на Общността се предоставя под формата на бюджетна помощ.3. Финансовата помощ на Общността се осъществява чрез използване на централизирано директно управление, както е определено в член 53 от Регламент на Съвета (EО, Евратом) № 1605/2002 от 25 юни 2002 г. относно Финансовия регламент, приложим за общия бюджет на Европейските общности [6].Член 12Контрол1. Настоящото решение се прилага в съответствие с Регламент (EО, Евратом) № 1605/2002. Очаква се от Гренландия да организира адекватна система за контрол. Гренландия следва да извършва редовни проверки, за да гарантира, че финансираните от бюджета на Общността дейности са били изпълнени коректно. В допълнение на нейния ежегоден доклад за постиженията в секторните политики, Гренландия следва да представя годишна декларация, гарантираща легитимността и редовността на извършените действия. Тя предприема подходящи мерки за предпазване от нередности и измами и ако се налага, открива съдебно преследване за връщане на средства, които са неправилно използвани.2. Задълженията на местното правителство на Гренландия относно управлението на фондовете от Общността са описани подробно във финансовите споразумения, сключени с Комисията с цел прилагане на настоящото решение. В частност, финансовите споразумения определят секторните показатели, които трябва стриктно да се спазват, като условията на плащане, както и методите за контрол, позволяващи да се установи дали наистина се спазват тези условия и дали е имало напредък по отношение на секторните показатели.ЧАСТ ТРЕТАЗАКЛЮЧИТЕЛНИ РАЗПОРЕДБИЧлен 13ПреразглежданеДо 30 юни 2010 г. Общността, местното правителство на Гренландия и правителството на Дания предприемат междинно преразглеждане на партньорството. След това преразглеждане Комисията, ако сметне за необходимо, може да предложи изменение в настоящото решение.Член 14Влизане в силаНастоящото решение влиза в сила на 1 януари 2007 г. То ще се прилага до 31 декември 2013 г.Член 15ПубликуванеНастоящото решение се публикува в Официален вестник на Европейския съюз.Съставено в Брюксел на 17 юли 2006 година.За съветаПредседателE. Tuomioja[1] ОВ L 29, 1.2.1985 г., стр. 1.[2] ОВ L 314, 30.11.2001 г, стр. 1.[3] ОВ L 29, 1.2.1985 г., стр. 9.[4] ОВ L 208, 29.7.2006 г, стр. 32.[5] ОВ L 184, 17.7.1999 г., стр. 23.[6] ОВ L 248, 16.9.2002 г., стр. 1.--------------------------------------------------


title: 2009/400/ЕО: Решение на Съвета от 12 май 2009 година за определяне на европейска столица на културата за 2012 г.

text:
               26.5.2009

               BG

               Официален вестник на Европейския съюз

               L 127/9

      РЕШЕНИЕ НА СЪВЕТА

   от 12 май 2009 година
   за определяне на европейска столица на културата за 2012 г.
   (2009/400/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Решение № 1622/2006/ЕО на Европейския парламент и на Съвета от 24 октомври 2006 г. за установяване на действията на Общността „Европейска столица на културата“ за годините 2007–2019 (1), и по-специално член 14 от него,
   като взе предвид доклада на комисията за подбор от 5 ноември 2008 г., представен на Комисията, Европейския парламент и Съвета в съответствие с член 14, параграф 2 от Решение № 1622/2006/ЕО,
   като отчете, че критериите, посочени в член 14, параграф 3 от Решение № 1622/2006/ЕО, са изцяло изпълнени,
   като взе предвид препоръката на Комисията от 8 април 2009 г.,
   РЕШИ:
   Член единствен
   Guimarães (Португалия) и Maribor (Словения) се определят за европейски столици на културата за 2012 г. в съответствие с член 14 от Решение № 1622/2006/ЕО.

      Съставено в Брюксел на 12 май 2009 година.

            За Съвета

            Председател

         M. KOPICOVÁ

      (1)  ОВ L 304, 3.11.2006 г., стр. 1.


title: 2009/604/ЕО: Решение на Комисията от 7 август 2009 година относно финансовото участие на Общността за 2009 година в двугодишен пилотен проект в областта на качеството на въздуха в училищата

text:
               8.8.2009

               BG

               Официален вестник на Европейския съюз

               L 206/16

      РЕШЕНИЕ НА КОМИСИЯТА

   от 7 август 2009 година
   относно финансовото участие на Общността за 2009 година в двугодишен пилотен проект в областта на качеството на въздуха в училищата
   (2009/604/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1), и по-специално член 49, параграф 6, букви а) и б), и член 75, параграф 2 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (2), и по-специално член 90 от него,
   като има предвид, че:

               (1)

               Общият бюджет на Европейския съюз за финансовата 2009 г. съдържа бюджетен ред 17 03 09 — пилотен проект за „Комплексно изследване на здравето, околната среда, транспорта и изменението на климата — подобряване на качеството на атмосферния въздух и въздуха в помещенията“.

               (2)

               Съгласно член 49, параграф 1 от Регламент (ЕО, Евратом) № 1605/2002 (наричан по-долу „Финансовият регламент“), преди да се даде възможност за усвояване на бюджетните кредити, записани в бюджета за която и да е област на дейности на Общностите или на Европейския съюз, първо следва да се приеме основен акт.

               (3)

               Съгласно член 49, параграф 6, букви а) и б) от Финансовия регламент, чрез дерогация от член 49, параграф 1, бюджетните кредити за пилотни схеми с експериментален характер, предназначени за изпитване на възможността за осъществяване на определена дейност и нейната целесъобразност, както и бюджетни кредити за подготвителни дейности в областта на прилагането на Договора за ЕО, предназначени за подготовка на предложения с оглед приемане на бъдещи дейности, могат да бъдат изпълнявани без основен акт, при условие че дейностите, за чието финансиране са предназначени, са от компетентността на Общностите или на Европейския съюз.

               (4)

               Съгласно член 75, параграф 2 от финансовия регламент поемането на разходите трябва да се предхожда от решение за финансиране, прието от институцията или от органите, на които институцията е делегирала правомощия.

               (5)

               Съгласно член 90, параграф 2 от Регламент (ЕО, Евратом) № 2342/2002 (по-долу наричан „подробни правила за прилагането на Финансовия регламент“), когато отпускането на съответните кредити е предвидено в годишна работна програма, създаваща достатъчно подробна рамка, тази работна програма се приема за решение за финансиране на съответните субсидии и договори за обществени поръчки.

               (6)

               Бюджетният орган определи специално финансиране в бюджета на ЕС за 2009 г., а именно в бюджетния ред 17 03 09 за пилотен проект за „Комплексно изследване на здравето, околната среда, транспорта и изменението на климата — подобряване на качеството на атмосферния въздух и въздуха в помещенията“.

               (7)

               Подходящо е да се приеме годишната работна програма за пилотния проект за Комплексното изследване на здравето, околната среда, транспорта и изменението на климата — подобряване на качеството на атмосферния въздух и въздуха в помещенията, с което ще бъде взето решението за финансиране на посочения проект по смисъла на член 75 от Финансовия регламент и член 90 от подробните правила за прилагането на Финансовия регламент,

         РЕШИ:
   Член 1
   Работната програма, посочена в приложението, е одобрена и се финансира чрез бюджетен ред 17 03 09 от общия бюджет на Европейския съюз за 2009 г. с максимален размер до 4 000 000 EUR.
   Член 2
   Настоящото решение е решение за финансиране по смисъла на член 75 от Финансовия регламент и член 90 от подробните правила за прилагането на Финансовия регламент.
   За прилагането на настоящото решение отговаря генералният директор на ГД „Здравеопазване и потребители“.

      Съставено в Брюксел на 7 август 2009 година.

            За Комисията

         Androulla VASSILIOU

            Член на Комисията

      (1)  ОВ L 248, 16.9.2002 г., стр. 1.

      (2)  ОВ L 357, 31.12.2002 г., стр. 1.

      ПРИЛОЖЕНИЕ

         Пилотен проект за „Комплексно изследване на здравето, околната среда, транспорта и изменението на климата — подобряване на качеството на атмосферния въздух и въздуха в помещенията“ (бюджетен ред 17 03 09)

      1.   ВЪВЕДЕНИЕ
      1.1.   Бюджетен ред: 17 03 09

      1.2.   Основен акт

      Пилотен проект по смисъла на член 49, параграф 6 от Регламент (ЕО, Евратом) № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (1), последно изменен с Регламент № 1525/2007 (2).
      1.3.   Общи цели на пилотния проект

      Бюджетният орган предостави на Комисията бюджетен кредит за финансиране на пилотен проект, който има за цел да разшири познанията ни за качеството на въздуха в училищата и детските заведения.
      На качеството на въздуха в помещенията е обръщано досега по-малко внимание, като са провеждани по-малко изследвания, отколкото на качеството на атмосферния въздух, въпреки че научните изследвания в тази област в някои случаи са приложими и към качеството на въздуха в помещенията. Освен това е налична пълна законодателна рамка по отношение на атмосферния въздух, докато законодателството по отношение на въздуха в помещенията е съставено от различни отделни инициативи и части от други законодателни документи. Нещо повече — качеството на въздуха в помещенията в училищата е било още по-малко изучавано, отколкото качеството на въздуха в други затворени пространства. Предвид това, че около 20 % от населението на ЕС прекарва дълги периоди от време всеки ден в училища и броят на случаите на астма и други болести на дихателните органи в Европа бързо нараства, особено при децата, проектът цели да:

                  —

                  идентифицира и анализира проблемите с въздуха в училищата, като се обръща особено внимание на вентилацията, конструкцията на сградата, поддръжката и почистването,

                  —

                  оцени ефективността на подходящата вентилация за намаляване на замърсеността на околния въздух в училищните сгради,

                  —

                  оцени въздействието на изменението на климата (зачестилите вълни от горещина или студ, замърсяването на околния въздух) в училищата върху здравето на децата,

                  —

                  оцени въздействието на мерките за намаляване на замърсяването на атмосферния въздух, включително на краткосрочните мерки, върху качеството на въздуха в училищата и върху експозицията на децата в училищната среда,

                  —

                  направи уместни препоръки, за да се пристъпи към разрешаване на проблемите с въздуха в помещенията в училищната среда.

            1.4.   Приоритети за 2009 година

                  1.

                  Да се проведат измервания в помещенията в училищата с цел получаване на нови данни за концентрациите на основните замърсители в училищата.

                  2.

                  Да се оцени как съчетанието от транспорта (пътното движение) и изменението на климата влияе върху средата в училищата.

                  3.

                  Да се оцени въздействието от експозицията на замърсителите на въздуха в помещенията върху децата и да се направят препоръки за превенция и намаляване на заболеваемостта от болести на дихателните органи, чрез подобряване на качеството на средата в училищата и чрез други сходни мерки.

                  4.

                  Да се направи системно проучване на количественото разпределение на източниците на замърсяване на въздуха в помещенията в училищна среда. Идентифицирането на основните източници ще подпомогне за намаляването на замърсяванията. В този контекст повишаването на знанията ни за емисиите на химическите вещества от различните потребителски продукти и строителни материали е приоритетна задача.

                  5.

                  Да се проучат механизмите на химичните и биохимичните взаимодействия във въздушните смеси, които като правило са налице във въздуха в училищата при различни географски ширини, и да се разработи методология за по-добро предоставяне на информация за процеса на оценка на здравния риск.

                  6.

                  Въз основа на гореизложеното да се разработят европейски насоки за по-здравословни европейски училища.

            До настоящия момент два проекта, свързани със същия въпрос, вече са получили подкрепата на Комисията и Парламента:

                  —

                  През 2001 г. Комисията подкрепи проект за здравословното състояние по отношение на дихателните органи в училищата в пет европейски града в Дания, Франция, Италия, Норвегия и Швеция. Констатациите, направени при провеждането на този проект, показаха наличието на общи проблеми като лоша вентилация, висока концентрация на частици, плесени и алергени. Заключението от провеждането на проекта бе, че подобно изследване, обхващащо всички държави-членки, би било извънредно полезно (3).

                  —

                  През 2008 г. бе официално представен пилотен проект за експозицията на химикали от въздуха в помещенията и за възможните рискове за здравето, финансиран от Европейския парламент. Анализите в този проект включваха също така и училища и детски градини в градове в избрани държави-членки на ЕС. Основните констатации подчертават необходимостта от по-нататъшни изследвания, за да се облекчи тежестта от възникналите вследствие на замърсяването на въздуха в помещенията проблеми върху общественото здраве (по-специално в среда на закрито, където децата често прекарват дълго време, т.е., в училища и детски градини) в Европейския съюз (4).

                  —

                  През 2009 г., с оглед на достъпните бюджетни средства, бе заключено, че пилотният проект следва да има по-широк географски обхват сред държави-членки на ЕС и да обърне особено внимание на новите държави-членки. Страните кандидатки за членство от Централна и Източна Европа също трябва да бъдат включени. Целта е да се изработят насоки за коригиращи мерки, за да бъде обхванат по-широк спектър от ситуации в Европа.

                  —

                  Пилотният проект следва да надгражда върху постигнатото при предишни проекти и да взаимодейства в позитивен план със съществуващи проекти в тази област (напр. HITEA) (5).

            2.   ТИП НА ФИНАНСОВАТА ПОДКРЕПА: ПОКАНA ЗA ПРЕДСТАВЯНЕ НA ОФЕРТИ
      2.1.   Разпределение на средствата между части/дейности, които трябва да бъдат изпълнени (вж. разделите по-долу)

      Обща достъпна сума: 4 000 000 EUR. В резултат на публичната покана за представяне на оферти ще бъде възложен един общ договор за предоставяне на услуги.
      2.2.   Очаквани резултати от предложените за финансиране дейности

      Целта на поканата е да се придобият повече познания за качеството на въздуха в помещенията в училищата, тъй като децата, които са особено уязвими по отношение на замърсителите, прекарват по-голямата част от времето си в училищна обстановка. Освен това целта на изследването е да се съберат повече познания за различните ситуации, които могат да възникнат в училищните сгради в Европа. Изследването ще предостави на по-късен етап насоки за работа в различните ситуации с оглед на създаването на здравословна училищна среда.
      2.3.   Примерен график

                  Покана за представяне на оферти

                  До края на първата половина на 2009 г.

                  Подбор и подписване на договора

                  До края на 2009 г.

         (1)  ОВ L 248, 16.9.2002 г., стр. 1.

         (2)  ОВ L 343, 27.12.2007 г., стр. 9.

         (3)  http://ec.europa.eu/health/ph_projects/2002/pollution/pollution_2002_04_en.htm

         (4)  http://www.bookshop.europa.eu/eubookshop/download.action?fileName=LBNA23087ENC_002.pdf&eubphfUid=582569&catalogNbr=LB-NA-23087-EN-C

         (5)  HITEA: Health Effects of Indoor Pollutants: Integrating microbial, toxicological and epidemiological approaches: http://www.hitea.eu/


title: Решение (Eвратом) 2016/852 на Съвета от 12 май 2016 година за одобряване на сключването, от Европейската комисия от името на Европейската общност за атомна енергия, на Протокол към Споразумението за партньорство и сътрудничество за установяване на партньорство между Европейските общности и техните държави членки, от една страна, и Туркменистан, от друга страна, за да се вземе предвид присъединяването на Република България, Чешката република, Република Естония, Република Хърватия, Република Кипър, Република Латвия, Република Литва, Унгария, Република Малта, Република Полша, Румъния, Република Словения и Словашката република към Европейския съюз

text:
               31.5.2016

               BG

               Официален вестник на Европейския съюз

               L 142/1

         РЕШЕНИЕ (Eвратом) 2016/852 НА СЪВЕТА
   от 12 май 2016 година
   за одобряване на сключването, от Европейската комисия от името на Европейската общност за атомна енергия, на Протокол към Споразумението за партньорство и сътрудничество за установяване на партньорство между Европейските общности и техните държави членки, от една страна, и Туркменистан, от друга страна, за да се вземе предвид присъединяването на Република България, Чешката република, Република Естония, Република Хърватия, Република Кипър, Република Латвия, Република Литва, Унгария, Република Малта, Република Полша, Румъния, Република Словения и Словашката република към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 101, втора алинея от него,
   като взе предвид препоръката на Европейската комисия,
   като има предвид, че:

               (1)

               В съответствие с член 6, параграф 2 от Актовете за присъединяване от 2003 г., 2005 г. и 2011 г. присъединяването към споразумение, подписано или сключено от държавите членки и Съюза с трети държави или международни организации, трябва да бъде одобрено посредством протокол към това споразумение. В съответствие с посочения член за такива присъединявания се прилага опростена процедура, при която Съветът, действащ с единодушие от името на държавите членки, и съответната трета държава следва да сключат протокол.

               (2)

               На 8 декември 2003 г. Съветът упълномощи Комисията да започне преговори, от името на Общностите и техните държави членки, с Туркменистан с оглед подписването на Протокол към Споразумението за партньорство и сътрудничество за установяване на партньорство между Европейските общности и техните държави членки, от една страна, и Туркменистан, от друга страна („Споразумението“), за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Съюза.

               (3)

               На 23 октомври 2006 г. Съветът упълномощи Комисията да започне преговори, от името на Общностите и техните държави членки, с Туркменистан с оглед подписването на протокол към Споразумението, за да се вземе предвид присъединяването на Република България и Румъния към Съюза.

               (4)

               На 14 септември 2012 г. Съветът упълномощи Комисията да започне преговори за адаптиране на споразумения, подписани или сключени между Съюза, или Съюза и неговите държави членки, и една или повече трети държави или международни организации, за да се вземе предвид присъединяването на Република Хърватия към Съюза.

               (5)

               Преговорите с Туркменистан приключиха успешно чрез парафиране на протокол към Споразумението за да се вземе предвид присъединяването на Република България, Чешката република, Република Естония, Република Хърватия, Република Кипър, Република Латвия, Република Литва, Унгария, Република Малта, Република Полша, Румъния, Република Словения и Словашката република към Съюза („Протоколът“).

               (6)

               Подписването и сключването на Протокола подлежат на отделна процедура, що се отнася до въпросите, попадащи в областите на компетентност на Съюза и неговите държави членки

               (7)

               Сключването на Протокола от страна на Комисията следва да бъде одобрено по отношение на въпросите, попадащи в областите на компетентност на Европейската общност за атомна енергия.

         ПРИЕ НАСТОЯЩОТО РЕШЕНИЕ:
   Член 1
   Одобрява се сключването от Европейската комисия от името на Европейската общност за атомна енергия на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Туркменистан, от друга страна, за да се вземе предвид присъединяването на Република България, Чешката република, Република Естония, Република Хърватия, Република Кипър, Република Латвия, Република Литва, Унгария, Република Малта, Република Полша, Румъния, Република Словения и Словашката република към Европейския съюз (1).
   Член 2
   Настоящото решение влиза в сила в деня на приемането му.

      Съставено в Брюксел на 12 май 2016 година.

            За Съвета

            Председател

         F. MOGHERINI

      (1)  Текстът на протокола е приложен към Решението за сключването, от името на Европейския съюз и неговите държави членки, на Протокол към Споразумението за партньорство и сътрудничество за установяване на партньорство между Европейските общности и техните държави членки, от една страна, и Туркменистан, от друга страна, за да се вземе предвид присъединяването на Република България, Чешката република, Република Естония, Република Хърватия, Република Кипър, Република Латвия, Република Литва, Унгария, Република Малта, Република Полша, Румъния, Република Словения и Словашката република към Европейския съюз.


title: Решение на Съвета от 25 октомври 2004 година за подписване от името на Европейския съюз и за временно прилагане на някои разпоредби от Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария при въвеждането, прилагането и развитието на достиженията на правото от Шенген

text:
Важна правна забележка

|

32004D0849

Официален вестник n° L 368 , 15/12/2004 стр. 0026 - 0027

		20041025Решение на Съветаот 25 октомври 2004 годиназа подписване от името на Европейския съюз и за временно прилагане на някои разпоредби от Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария при въвеждането, прилагането и развитието на достиженията на правото от Шенген(2004/849/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално членове 24 и 38 от него,като има предвид, че:(1) След упълномощаването на председателството, с помощта на Комисията на 17 юни 2002 г. завършиха преговорите с швейцарските органи относно асоциирането на Швейцария при въвеждането, прилагането и развитието на достиженията на правото от Шенген.(2) Поради сключването му на по-късна дата, желателно е да бъде подписано споразумението, което е парафирано на 25 юни 2004 г.(3) Споразумението предвижда временно прилагане на определени разпоредби от него. Тези разпоредби следва да се прилагат временно, докато споразумението влезе в сила.(4) По отношение на развиването на достиженията на правото на ЕС от Шенген, което попада в дял VI от Договора за Европейския съюз, е уместно разпоредбите на Решение 1999/437/ЕО на Съвета от 17 май 1999 г. относно определени условия за прилагане на Споразумението, сключено между Съвета на Европейския съюз и Република Исландия и Кралство Норвегия за асоцииране на тези две държави при въвеждането, прилагането и развитието на достиженията на правото от Шенген [1], да се прилагат mutatis mutandis в отношенията с Швейцария до подписването на споразумението.(5) Настоящото решение не накърнява позицията на Обединеното кралство съгласно Протокола за интегриране на достиженията на правото от Шенген в рамките на Европейския съюз, приложен към Договора за Европейския съюз и Договора за създаване на Европейската общност, и Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да прилага някои от разпоредбите на достиженията на правото от Шенген [2].(6) Настоящото решение не накърнява позицията на Ирландия съгласно Протокола за интегриране на достиженията на правото от Шенген в рамките на Европейския съюз, приложен към Договора за Европейския съюз и Договора за създаване на Европейската общност, и Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген [3],РЕШИ:Член 1Подписването на Споразумението между Европейския съюз, Европейската общност и Конфедерация Швейцария за асоцииране на Конфедерация Швейцария при въвеждането, прилагането и развитието на достиженията на правото от Шенген и свързаните с него документи, които се състоят от Заключителния акт, Споразумението под формата на размяна на писма относно комитетите, които подпомагат Европейската комисия при упражняването на нейните изпълнителни правомощия, и Общата декларация относно съвместните срещи, се одобряват от името на Европейския съюз, до неговото сключване.Текстовете на споразумението и свързаните с него документи са приложени към настоящото решение [4].Член 2Председателят на Съвета е оправомощен да посочи лицето/ата, упълномощен о/и да подпише/ат споразумението и свързаните с него документи от името на Европейския съюз, при условие на неговото сключване.Член 3Настоящото решение се прилага за областите, които са обхванати от разпоредбите, изброени в приложения А и Б към споразумението, и за тяхното развитие, доколкото тези разпоредби имат правно основание в рамките на Договора за Европейския съюз или ако в Решение 1999/436/ЕО [5] е определено, че имат такова основание.Член 41. Разпоредбите на членове от 1 до 4 от Решение 1999/437/ЕО се прилагат по същия начин към асоциирането на Швейцария при въвеждането, прилагането и развитието на достиженията на правото от Шенген, което попада в дял VI от Договора за Европейския съюз.2. Преди делегациите, които представляват членовете на Съвета, да вземат участие в решение на смесения комитет, създаден съгласно споразумението, в съответствие с член 7, параграфи 4 и 5 и член 10 от него, те ще се срещнат в рамките на Съвета, за да определят дали може да бъде приета обща позиция.Член 5В съответствие с член 14, параграф 2 от споразумението, членове 1, 3, 4, 5 и 6 и член 7, параграф 2, буква а), първо изречение от него се прилагат временно до влизането му в сила.Съставено в Брюксел на 25 октомври 2004 година.За СъветаПредседателR. Verdonk[1] ОВ L 176, 10.7.1999 г., стр. 31.[2] ОВ L 131, 1.6.2000 г., стр. 43.[3] ОВ L 64, 7.3.2002 г., стр. 20.[4] Документ на Съвета 13054/04, достъпен на http://register.consilium.eu.int[5] ОВ L 176, 10.7.1999 г., стр. 17.--------------------------------------------------


title: Решение 2010/439/ОВППС на Съвета от 11 август 2010 година за удължаване на мандата на специалния представител на Европейския съюз в Афганистан

text:
               12.8.2010

               BG

               Официален вестник на Европейския съюз

               L 211/17

         РЕШЕНИЕ 2010/439/ОВППС НА СЪВЕТА
   от 11 август 2010 година
   за удължаване на мандата на специалния представител на Европейския съюз в Афганистан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 22 март 2010 г. Съветът прие Решение 2010/168/ОВППС (1) за назначаване на г-н Vygaudas USACKAS за специален представител на Европейския съюз (наричан по-долу „СПЕС“) в Афганистан от 1 април 2010 г. до 31 август 2010 г.

               (2)

               Мандатът на СПЕС следва да бъде удължен до 31 август 2011 г. Мандатът на СПЕС обаче може да бъде прекратен по-рано, ако Съветът вземе решение за това по предложение на върховния представител на Съюза по въпросите на външните работи и политиката на сигурност (наричан по-долу „ВП“) след влизането в сила на решението за създаване на Европейската служба за външна дейност.

               (3)

               СПЕС в Афганистан ще изпълнява мандата си в обстановка, която може да се влоши и да навреди на постигането на целите на общата външна политика и политика на сигурност, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Vygaudas USACKAS като СПЕС в Афганистан се удължава до 31 август 2011 г. Мандатът на СПЕС може да бъде прекратен по-рано, ако Съветът вземе решение за това по предложение на ВП след влизането в сила на решението за създаване на Европейската служба за външна дейност.
   Член 2
   Цели на политиката
   СПЕС представлява Европейския съюз (наричан по-долу „ЕС“ или „Съюзът“) и подпомага постигането на целите на политиката на ЕС в Афганистан в тясна координация с представителите на държавите-членки на ЕС в Афганистан. По-специално СПЕС:

               а)

               допринася за изпълнението на съвместната декларация ЕС—Афганистан и ръководи изпълнението на плана за действие на ЕС относно Афганистан и Пакистан, доколкото този план се отнася до Афганистан, като работи заедно с представителите на държавите-членки на ЕС в Афганистан;

               б)

               подкрепя решаващата роля, която Организацията на обединените нации (ООН) има в Афганистан, като се стреми по-специално да допринася за по-добрата координация на международната помощ, като насърчава прилагането на комюникето от Лондонската конференция, на Споразумението за Афганистан, както и на съответните резолюции на ООН.

         Член 3
   Мандат
   За да изпълни мандата си, в тясно сътрудничество с представителите на държавите-членки на ЕС в Афганистан СПЕС:

               а)

               популяризира идеите на Съюза относно политическия процес и събитията в Афганистан;

               б)

               поддържа тесни контакти със съответните афганистански институции и подкрепя тяхното развитие, по-специално правителството и парламента, както и органите на местната власт. Следва да се поддържат контакти и с други афганистански политически групи и участници в процесите в Афганистан;

               в)

               поддържа тесни контакти със съответните международни и регионални заинтересовани страни в Афганистан, особено със специалния представител на генералния секретар на ООН и висшия граждански представител на Организацията на Северноатлантическия договор (НАТО), както и с други ключови партньори и организации;

               г)

               дава съвети относно постигнатия напредък в изпълнение на целите на съвместната декларация ЕС—Афганистан, плана за действие на ЕС за Афганистан и Пакистан, доколкото се отнася за Афганистан, Споразумението за Афганистан и комюникето от Лондонската конференция, по-специално в следните области:

                           —

                           развитие на капацитета на гражданските структури, особено на поднационално равнище,

                           —

                           добро управление и създаване на институции на правовата държава, по-специално на независима съдебна власт,

                           —

                           избирателни реформи,

                           —

                           реформи на сектора за сигурност, включително укрепване на съдебните институции, националната армия и полицията,

                           —

                           насърчаване на растежа, по-специално чрез селското стопанство и развитието на селските райони,

                           —

                           зачитане на международните задължения на Афганистан в областта на правата на човека, включително зачитане на правата на малцинствата и правата на жените и децата,

                           —

                           зачитане на демократичните принципи и правовата държава,

                           —

                           насърчаване на участието на жени в публичната администрация и гражданското общество,

                           —

                           зачитане на международните задължения на Афганистан, включително сътрудничеството в международната борба с тероризма, незаконния трафик на наркотици, трафика на хора и разпространението на оръжия за масово унищожение и свързаните с тях материали,

                           —

                           съдействие за предоставянето на хуманитарна помощ и добре организираното завръщане на бежанци и разселени лица, както и

                           —

                           засилване на ефективността на присъствието и дейностите на Съюза в Афганистан и принос за съставянето на редовните шестмесечни доклади относно изпълнението на плана за действие на ЕС, поискани от Съвета;

               д)

               участва активно в местните координационни форуми, като например Съвместния съвет за координация и наблюдение, като предоставя изчерпателна информация на държавите-членки, които не участват в тези форуми, относно взетите на тези равнища решения;

               е)

               дава съвети относно участието и позициите на Съюза във връзка с Афганистан на международни конференции и допринася за насърчаването на регионалното сътрудничество.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (наричан по-долу „КПС“) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на мандата, без да се засягат правомощията на ВП.
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС за периода от 1 септември 2010 г. до 31 август 2011 г., е в размер на 4 515 000 EUR.
   2.   Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Сформиране и състав на екипа
   1.   В рамките на своя мандат и предоставените финансови средства СПЕС отговаря за сформирането на екипа си. Екипът включва експерти по специфични въпроси на политиката съобразно изискванията на мандата. СПЕС своевременно предоставя на Съвета и Комисията актуална информация за състава на своя екип.
   2.   Държавите-членки и институциите на Съюза могат да предлагат командироването на персонал, който да работи със СПЕС. Заплащането на персонала, командирован от държава-членка или институция на Съюза към СПЕС, се поема от съответната държава-членка или институция на Съюза. Експертите, командировани от държавите-членки в генералния секретариат на Съвета, могат също да бъдат командировани към СПЕС. Договорно наетите членове на международния персонал трябва да са граждани на държава-членка.
   3.   Целият командирован персонал остава под административното ръководство на изпращащата държава-членка или институция на Съюза и изпълнява задълженията си и действа в интерес на изпълнението на мандата на СПЕС.
   Член 7
   Привилегии и имунитет на СПЕС и неговия персонал
   Привилегиите, имунитетът и допълнителните гаранции, необходими за изпълнението и безпрепятственото провеждане на мисията на СПЕС и членовете на неговия персонал, се договарят съответно с приемащата страна/приемащите страни. За тази цел държавите-членки и Комисията предоставят цялото необходимо съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (2), по-специално при работа с класифицирана информация на ЕС.
   Член 9
   Достъп до информация и логистична подкрепа
   1.   Държавите-членки, Комисията и генералният секретариат на Съвета гарантират достъпа на СПЕС до всяка информация от значение за него.
   2.   Делегациите на Съюза и/или държавите-членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза относно сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразени с неговия мандат и обстановката от гледна точка на сигурността в географския регион, за който отговаря, за сигурността на целия персонал под негово пряко ръководство, по-специално чрез:

               а)

               разработване на съобразен със спецификата на мисията план за сигурност въз основа на насоки от генералния секретариат на Съвета, включващ специфични за мисията физически, организационни и процедурни мерки за сигурност, уреждащ управлението на безопасното придвижване на персонала до и в рамките на района на мисията, както и управлението на инциденти, свързани със сигурността, и план на мисията за действие при извънредни обстоятелства и за евакуация;

               б)

               гарантиране, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантиране, че всички членове на неговия екип, които се разполагат извън Съюза, включително местно наетият персонал, са преминали подходящо обучение по въпросите на сигурността преди или при пристигането им в района на мисията, въз основа на определената от генералния секретариат на Съвета степен на риска за района на мисията;

               г)

               гарантиране, че всички одобрени препоръки, направени в резултат на извършените редовни оценки на сигурността, са изпълнени и представяне пред ВП, Съвета и Комисията на писмени доклади относно тяхното изпълнение, както и относно други въпроси, свързани със сигурността, в рамките на междинния доклад и доклада за изпълнението на мандата.

         Член 11
   Доклади
   СПЕС представя редовни устни и писмени доклади на ВП и КПС. При необходимост СПЕС докладва също пред работните групи на Съвета. Редовните писмени доклади се разпространяват чрез мрежата COREU. По препоръка на ВП или КПС СПЕС може да представя доклади пред Съвета по външни работи.
   Член 12
   Координация
   1.   СПЕС съдейства за цялостната политическа координация в рамките на Съюза. Той спомага за осигуряването на съгласуваното използване на всички инструменти на Съюза на мястото на мисията за постигане на целите на политиката на Съюза. Действията на СПЕС се съгласуват с тези на Комисията, както и с действията на СПЕС за Централна Азия и с представителството на Съюза в Пакистан. СПЕС провежда редовни брифинги за мисиите на държавите-членки и делегациите на Съюза.
   2.   На място се поддържат тесни връзки с ръководителите на делегациите на Съюза и с ръководителите на мисии на държавите-членки. Те полагат всички възможни усилия, за да съдействат на СПЕС при изпълнението на неговия мандат. СПЕС предоставя политически насоки на местно равнище на ръководителя на полицейската мисия на ЕС в Афганистан (EUPOL АФГАНИСТАН). СПЕС и командващият гражданските операции се консултират взаимно според необходимостта. Освен това СПЕС осъществява връзка с други участници на международно и регионално ниво, представени на място.
   Член 13
   Преглед
   Изпълнението на настоящото решение и неговата съгласуваност с други действия на Съюза в региона подлежат на редовен преглед. СПЕС представя на ВП, Съвета и Комисията доклад за напредъка в края на февруари 2011 г. и подробен доклад за изпълнението на мандата — в края на своя мандат.
   Член 14
   Влизане в сила
   Настоящото решение влиза в сила в деня на приемането му.

      Съставено в Брюксел на 11 август 2010 година.

            За Съвета

            Председател

         S. VANACKERE

      (1)  ОВ L 75, 23.3.2010 г., стр. 22.

      (2)  ОВ L 101, 11.4.2001 г., стр. 1.


title: Решение 2014/727/ОВППС на Съвета от 20 октомври 2014 година за изменение на Решение 2011/137/ОВППС относно ограничителни мерки с оглед на положението в Либия

text:
               21.10.2014

               BG

               Официален вестник на Европейския съюз

               L 301/30

         РЕШЕНИЕ 2014/727/ОВППС НА СЪВЕТА
   от 20 октомври 2014 година
   за изменение на Решение 2011/137/ОВППС относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 28 февруари 2011 г. Съветът прие Решение 2011/137/ОВППС (1).

               (2)

               На 27 юни 2014 г. Комитетът по санкциите, създаден съгласно Резолюция 1970 (2011) на Съвета за сигурност на ООН относно Либия, актуализира списъка на лицата и образуванията, които подлежат на ограничителни мерки. Списъците, изложени в приложения I и III към Решение 2011/137/ОВППС, следва да бъдат съответно изменени.

               (3)

               На 27 август 2014 г. Съветът за сигурност на ООН прие Резолюция 2174 (2014), с която се удължава срокът на прилагането на забраната за пътуване и мерките за замразяване, посочени в параграф 22 от Резолюция 1970 (2011) и параграф 23 от Резолюция 1973 (2011) на Съвета за сигурност на ООН.

               (4)

               Наред с това с Резолюция 2174 (2014) на Съвета за сигурност на ООН се изменя обхвата на оръжейното ембарго, наложено с параграф 9 от Резолюция 1970 (2011), параграф 13 от Резолюция 2009 (2011) и параграфи 9 и 10 от Резолюция 2095 (2013). Поради това е необходимо да се измени Решение 2011/137/ОВППС с цел допълнително да се поясни обхватът на оръжейното ембарго.

               (5)

               Следователно Решение 2011/137/ОВППС следва да бъде съответно изменено.

               (6)

               Необходими са по-нататъшни действия на Съюза за изпълнението на някои от тези изменения,

         ПРИЕ НАСТОЯЩОТО РЕШЕНИЕ:
   Член 1
   Решение 2011/137/ОВППС се изменя, както следва:

               (1)

               Член 2 се заменя със следното:
               „Член 2
               1.   Член 1 не се прилага по отношение на:

                           а)

                           доставката, продажбата или трансфера на несмъртоносно военно оборудване или оборудване, което би могло да се използва за вътрешни репресии, предназначено единствено за хуманитарни цели или за защита;

                           б)

                           предоставянето на техническа помощ, обучение или друг вид подпомагане, в т.ч. на персонал, свързан с такова оборудване;

                           в)

                           предоставянето на финансова помощ във връзка с такова оборудване.

                     2.   Член 1 не се прилага по отношение на:

                           а)

                           доставката, продажбата или трансфера на въоръжение и свързани с него материали;

                           б)

                           предоставянето на техническа помощ, обучение или друг вид подпомагане, в т.ч. на персонал, свързан с такова оборудване;

                           в)

                           предоставянето на финансова помощ във връзка с такова оборудване,

                     които са предварително одобрени от комитета, създаден съгласно параграф 24 от Резолюция 1970 (2011) на Съвета за сигурност на ООН („Комитетът“).
               3.   Член 1 не се прилага по отношение на доставката, продажбата или трансфера на малки оръжия и леки въоръжения и свързани с тях материали, временно изнесени за Либия единствено с цел да бъдат използвани от персонал на ООН, представители на медиите и персонал на хуманитарните организации и програмите за развитие, за които Комитетът е бил предварително уведомен и при условие че Комитетът не е взел отрицателно решение в рамките на пет работни дни от уведомлението.
               4.   Член 1 не се прилага по отношение на доставката, продажбата или трансфера на несмъртоносно военно оборудване, предназначено единствено за сигурността или за подпомагането на либийското правителство в процеса на разоръжаване, както и за предоставянето на свързани с това техническа помощ, обучение или финансова помощ.
               5.   Член 1 не се прилага по отношение на доставката, продажбата или трансфера на защитни облекла, включително бронебойни жилетки и военни каски, временно изнесени за Либия от персонал на ООН, персонал на Съюза или на неговите държави членки, от представители на медиите, хуманитарните организации и програмите за развитие, и от свързания с тези дейности персонал, единствено за тяхно лично ползване.
               6.   Член 1 не се прилага по отношение на доставката, продажбата или трансфера на несмъртоносно военно оборудване, предназначено единствено за хуманитарни или защитни цели, както и за свързани с това техническа помощ или обучение.“;

               (2)

               В член 5, параграф 1 буква а) се заменя със следното:

                           „а)

                           лицата, изброени в приложение I към Резолюция 1970 (2011) на Съвета за сигурност на ООН, и на лицата, посочени допълнително от Съвета за сигурност или от Комитета в съответствие с параграф 22 от Резолюция 1970 (2011) на Съвета за сигурност на ООН, параграф 23 от Резолюция 1973 (2011) на Съвета за сигурност на ООН и параграф 4 от Резолюция 2174 (2014) на Съвета за сигурност на ООН, изброени в приложение I към настоящото решение.“

                     ;

               (3)

               В член 6, параграф 1 буква а) се заменя със следното:

                           „а)

                           лицата и образуванията, изброени в приложение II към Резолюция 1970 (2011) на Съвета за сигурност на ООН, и на лицата и образуванията, посочени допълнително от Съвета за сигурност или от Комитета в съответствие с параграф 22 от Резолюция 1970 (2011) на Съвета за сигурност на ООН, параграфи 19 и 23 от Резолюция 1973 (2011) на Съвета за сигурност на ООН и параграф 4 от Резолюция 2174 (2014) на Съвета за сигурност на ООН, изброени в приложение III към настоящото решение.“

                     .

         Член 2
   Приложения I и III към Решение 2011/137/ОВППС се изменят, както е предвидено в приложението към настоящото решение.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 20 октомври 2014 година.

            За Съвета

            Председател

         C. ASHTON

      (1)  Решение 2011/137/ОВППС на Съвета от 28 февруари 2011 г. относно ограничителни мерки с оглед на положението в Либия (ОВ L 58, 3.3.2011 г., стр. 53).

      ПРИЛОЖЕНИЕ
      Вписванията, посочени в приложения I и III към Решение 2011/137/ОВППС, относно лицата изброени по-долу, се заменят със следното:

                     DORDA, Abu Zayd Umar

                  Директор, Организация на външната сигурност. Лоялен на режима. Ръководител на агенцията за външно разузнаване.
                  Предполагаемо положение/местонахождение: задържан в Либия.
                  Дата на посочване от ООН: 17.3.2011 г. (ЕС обозначение: 28.2.2011 г.).

                     AL-SENUSSI, Colonel Abdullah

                  Звание: Полковник
                  Дата на раждане: 1949 г.
                  Място на раждане: Судан

                     Известен като: Ould Ahmed, Abdoullah
                  Паспорт №: B0515260
                  Дата на раждане: 1948 г.
                  Място на раждане: Anefif (Kidal), Мали
                  Дата на издаване: 10.1.2012 г.
                  Място на издаване: Bamako, Мали
                  Срок на валидност: 10.1.2017 г.

                     Известен като: Ould Ahmed, Abdoullah
                  Личен номер в Мали: 073/SPICRE
                  Място на раждане: Anefif, Мали
                  Дата на издаване: 6.12.2011 г.
                  Място на издаване: Essouck, Мали
                  Директор на военното разузнаване. Участие на военното разузнаване в потушаването на демонстрациите. В миналото: предполагаемо участие в кръвопролитието в затвора „Abu Selim“. Осъден задочно за бомбардировката на полета на UTA. Зет на Muammar QADHAFI.
                  Предполагаемо положение/местонахождение: задържан в Либия.
                  Дата на посочване от ООН: 17.3.2011 г. (ЕС обозначение: 28.2.2011 г.).


title: Решение на Съвета от 26 май 1987 година относно прилагането между Общността и Швейцария на разпоредбите, изложени в раздели II и III от Споразумението за международни случайни превози на пътници, извършвани с автобуси (ASOR)

text:
Важна правна забележка

|

31987D0286

Официален вестник n° L 143 , 03/06/1987 стр. 0032 - 0032 специално финландско издание: глава 7 том 3 стр. 0151  специално шведско издание: глава 7 том 3 стр. 0151  специално чешко издание глава 07 том 001 стр. 261  - 261 специално испанско издание глава 07 том 001 стр. 261  - 261 специално унгарско издание глава 07 том 001 стр. 261  - 261 специално литвийско издание глава 07 том 001 стр. 261  - 261 LV.ES глава 07 том 001 стр. 261  - 261 MT.ES глава 07 том 001 стр. 261  - 261 PL.ES глава 07 том 001 стр. 261  - 261 SK.ES глава 07 том 001 стр. 261  - 261 специално словенско издание глава 07 том 001 стр. 261  - 261

		19870526Решение на Съветаот 26 май 1987 годинаотносно прилагането между Общността и Швейцария на разпоредбите, изложени в раздели II и III от Споразумението за международни случайни превози на пътници, извършвани с автобуси (ASOR)(87/286/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по-специално член 75 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че Споразумението за международни случайни превози на пътници, извършвани с автобуси (ASOR), бе одобрено от името на Европейската икономическа общност с Решение 82/505/ЕИО [4]; като има предвид, че ASOR е в сила от 1 декември 1983 г. между Европейската икономическа общност, Финландия, Норвегия, Швеция и Турция; като има предвид, че ASOR е в сила от 1 юни 1986 г. за Австрия;като има предвид, че ASOR не влиза в сила в случая на Швейцария до 1 януари 1987 г.; като има предвид, че съгласно член 18, параграф 4 разпоредбите от раздели II и III на ASOR би следвало да се прилагат към Швейцария от 1 август 1987 г.;като има предвид, че Швейцария е поискала съгласието на другите договарящи се страни да се насрочи по-ранна дата, тоест 1 април 1987 г., и с оглед на практическите и икономическите неудобства, които биха възникнали от прилагането на раздели II и III от ASOR спрямо Швейцария в разгара на туристическия сезон;като има предвид, че поради практически, икономически и политически причини е подходящо да се приложи ASOR от 1 юни 1987 г.,РЕШИ, КАКТО СЛЕДВА:Единствен членЕвропейската икономическа общност приема, че разпоредбите, изложени в раздели II и III от Споразумението за международни случайни превози на пътници, извършвани с автобуси (ASOR), се прилагат между Общността и Швейцария, считано от 1 юни 1987 г.Съставено в Брюксел на 26 май 1987 година.За СъветаПредседателL. Tindemans[1] ОВ С 113, 28.4.1987 г., стр. 3.[2] Становище, дадено на 15 май 1987 г. (все още непубликувано в Официален вестник).[3] Становище, дадено на 14 май 1987 г. (все още непубликувано в Официален вестник).[4] ОВ L 230, 5.8.1982 г., стр. 38.--------------------------------------------------